Komission asetus (ETY) N:o 1076/89, annettu 26 päivänä huhtikuuta 1989, purjojen laatuvaatimuksista sekä purjojen, munakoisojen ja kesäkurpitsojen laatuvaatimuksista annetun asetuksen (ETY) N:o 1292/81 muuttamisesta



Virallinen lehti nro L 114 , 27/04/1989 s. 0014 - 0017

Suomenk. erityispainos Alue 3 Nide 29 s. 0013

Ruotsink. erityispainos Alue 3 Nide 29 s. 0013



KOMISSION ASETUS (ETY) N:o 1076/89, annettu 26 päivänä huhtikuuta 1989, purjojen laatuvaatimuksista sekä purjojen, munakoisojen ja kesäkurpitsojen laatuvaatimuksista annetun asetuksen (ETY) N:o 1292/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1010/89(2), ja erityisesti sen 2 artiklan 3 kohdan, sekä katsoo, että komission asetuksessa (ETY) N:o 1292/81(3) vahvistetaan purjojen laatuvaatimukset, kyseisen tuotteen tuotannossa ja kaupan pitämisessä on tapahtunut kehitystä, erityisesti tukku- ja kulutusmarkkinoiden vaatimusten osalta; tästä syystä laatuvaatimuksia on muutettava näiden uusien vaatimusten huomioon ottamiseksi, laatuvaatimuksia on sovellettava kaikissa kaupan pitämisen vaiheissa; tuotteiden pitkät kuljetusmatkat, tietty varastointiaika ja erilaiset käsittelyt saattavat aiheuttaa niissä biologisesta kehityksestä ja pilaantumisalttiudesta aiheutuvaa laadun heikkenemistä; tästä syystä on syytä ottaa nämä muutokset huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen, selkeyden ja laatuvaatimusten vaivattoman noudattamisen takia on aiheellista yhdistää kyseiset laatuvaatimukset, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin ex 0703 90 00 kuuluvien purjojen laatuvaatimukset annetaan liitteessä. Näitä vaatimuksia sovelletaan kaikissa kaupan pitämisen vaiheissa asetuksessa (ETY) N:o 1035/72 säädettyihin edellytyksiin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - vähäisiä niiden kehityksestä ja pilaantumisalttiudesta aiheutuvia muutoksia. 2 artikla Muutetaan asetus (ETY) N:o 1292/81 seuraavasti. 1) Poistetaan 1 artiklasta ilmaisu "Purjoja (yhteisen tullitariffin alanimike ex 0701 IJ)". 2) Poistetaan 2 artiklan toisen kappaleen ensimmäinen luetelmakohta. 3) Poistetaan liite I. 3 artikla Tämä asetus tulee voimaan 1 päivänä elokuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä huhtikuuta 1989. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 109, 20.4.1989, s. 3 (3) EYVL N:o L 129, 15.5.1981, s. 38 LIITE PURJOJEN LAATUVAATIMUKSET I TUOTTEEN MÄÄRITELMÄ Nämä vaatimukset koskevat Allium porrum L.-lajin viljeltyjä purjolajikkeita, jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja purjoja. II LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen purjojen laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat purjojen on oltava: - eheitä (tätä määräystä ei kuitenkaan sovelleta juuriin ja lehtien kärkiin, jotka voidaan leikata), - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, käytännössä vailla näkyviä vieraita aineita, juuret voivat kuitenkin olla ohuesti niihin tarttuneen mullan peitossa, - tuoreen näköisiä, kuihtuneet ja haalistuneet lehdet on poistettava, - vailla näkyvää kukkavartta, - vailla epätavallista pintakosteutta, toisin sanoen riittävästi kuivattuja mahdollisen pesun jälkeen, - vailla vierasta hajua ja/tai makua. Jos lehdet on leikattu, niiden on oltava leikatut säännöllisellä tavalla. Purjojen kunnon on oltava sellainen, että ne: - kestävät kuljetuksen ja käsittelyn, - saapuvat tyydyttävässä kunnossa määräpaikkaan. B. Luokitus Purjot luokitellaan kolmeen jäljempänä määriteltävään laatuluokkaan. i) I luokka Tähän luokkaan luokiteltujen purjojen on oltava hyvälaatuisia. Niissä saa kuitenkin olla lieviä pintavirheitä, mikäli nämä eivät haittaa tuotteen ulkonäköä, laatua, säilyvyyttä eivätkä esillepanoa pakkauksessa. Vähäiset mullan jäännökset varren sisällä hyväksytään. Värin tulee olla valkoisen ja vihertävän valkoisen välillä vähintään kolmasosalla koko pituudesta tai puolella verhotun osan pituudesta. Varhaispurjojen(1) valkoisen ja vihertävän valkoisen välillä olevan osan on kuitenkin oltava vähintään neljäsosa koko pituudesta tai kolmasosa verhotun osan pituudesta. ii) II luokka Tähän luokkaan kuuluvat purjot, joita ei voida luokitella I luokkaan mutta jotka vastaavat edellä määriteltyjä vähimmäisvaatimuksia. Valkoisen ja vihertävän valkoisen välillä olevan osan on oltava vähintään neljäsosa koko pituudesta tai kolmasosa verhotun osan pituudesta. Niissä saa kuitenkin olla: - pehmeä kukkavarsi, jos se on verhotun osan sisällä, - lieviä pintavaurioita ja lieviä ruostesienitahroja lehdillä muttei muualla, - lieviä värivirheitä, - vähäisiä mullan jäännöksiä varren sisällä. iii) III luokka(2)Tähän luokkaan kuuluvat purjot, joita ei voida luokitella ylempiin luokkiin mutta jotka täyttävät II luokalle määrätyt vaatimukset. Niissä saa kuitenkin olla: - kukkavarsi näkyvissä ilman, että se haittaa tuotteen syötävyyttä, - värivirheitä, - pintavaurioita ja ruostesienitahroja, mutta ainoastaan lehdillä, - ulkopuolella vähäisiä mullan jäännöksiä. III KOKOLAJITTELUA KOSKEVAT MÄÄRÄYKSET i) Koko määritetään tuotteen varren leventymän yläpuolelta varren poikki mitatun halkaisijan mukaan. Vähimmäishalkaisijaksi vahvistetaan 8 millimetriä varhaispurjojen osalta ja 10 millimetriä muiden purjojen osalta. ii) Saman nipun tai pakkauksen paksuimman varren halkaisija ei I luokan osalta saa olla paksumpi kuin kaksi kertaa ohuimman varren halkaisija. IV SALLITTUJA POIKKEAMIA KOSKEVAT MÄÄRÄYKSET Kussakin pakkauksessa tai jokaisessa nipussa sallitaan laatu- ja kokopoikkeamia, kun purjot asetetaan esille pakkaamattomina, niiden tuotteiden osalta, jotka eivät ole määrätyn luokan vaatimusten mukaisia. A. Sallitut laatupoikkeamat i) I luokka 10 % määrästä tai painosta purjoja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka 10 % määrästä tai painosta purjoja, jotka eivät vastaa tämän luokan ominaisuuksia eivätkä vähimmäisvaatimuksia, lukuun ottamatta tuotteita, joissa on mätää, huomattavia pintavaurioita tai jotka ovat muuten pilaantuneet kulutukseen kelpaamattomiksi. iii) III luokka 15 % määrästä tai painosta purjoja, jotka eivät vastaa luokan ominaisuuksia eikä vähimmäisvaatimuksia, lukuun ottamatta tuotteita, joissa on mätää, huomattavia pintavaurioita tai jotka ovat muuten pilaantuneet kulutukseen kelpaamattomiksi. B. Sallitut kokopoikkeamat Kaikissa laatuluokissa 10 % määrästä tai painosta purjoja, jotka eivät vastaa määrättyä vähimmäishalkaisijaa tai I luokkaan määritettyjen purjojen osalta tasalaatuisuutta. V ESILLEPANOA KOSKEVAT MÄÄRÄYKSET A. Tasalaatuisuus Kunkin pakkauksen tai pakkauksen jokaisen nipun on oltava tasalaatuinen, siinä saa olla ainoastaan samaa alkuperää, laatua ja kokoa (jos viimeksi mainitun tekijän osalta vaaditaan tasalaatuisuutta) sekä selvästi samaa kehitysastetta ja väriä edustavia purjoja. Purjojen, jotka on luokiteltu III luokkaan, on oltava ainoastaan alkuperältään tasalaatuisia. Pakkauksesta tai nipusta näkyvän sisällön osan on edustettava koko sisältöä. B. Pakkaaminen Purjot on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupan merkinnöillä varustettujen materiaalien erityisesti papereiden tai leimojen käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. C. Esillepano Purjot voidaan asettaa esille seuraavasti: - järjestettyinä säännöllisesti pakkaukseen, - nipuissa mahdollisesti pakkaukseen järjestettyinä. VI MERKITSEMISTÄ KOSKEVAT MÄÄRÄYKSET Kussakin pakkauksessa tai kussakin irtotavarana toimitetussa nipussa on oltava merkittynä selvin, pysyvin ja ulkopuolelle näkyvin kirjaimin seuraavat merkinnät (näiden tietojen on oltava pakkauksen samalla sivulla): A. Tunnistusmerkinnät >TAULUKON PAIKKA> B. Tuote "Purjoja", jos sisältö ei ole näkyvissä, tai "varhaispurjoja", jos on kyse näistä tuotteista. C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka - nippujen määrä (jos purjot ovat nippuina pakkauksessa). E. Virallinen tarkastusmerkintä (vapaaehtoinen). (1) Suoraan kylvetyt koulimattomat purjot, joiden korjuuaika on lopputalvesta alkukesään (2) Lisäluokka asetuksen (ETY) N:o 1035/72 2 artiklan 1 kohdan mukaisesti. Tämän laatuluokan tai tiettyjen sen laatuvaatimusten soveltaminen edellyttää saman asetuksen 4 artiklan 1 kohdan perusteella tehtävää päätöstä